Puòg de Sant Lop

Lo Puògvarianta locala de Puèg de Sant Lop, visible de tot lo Montpelhierenc que n'es lo ponch pus naut ambe 658 m, es situat a 2 km en fàcia dau bauç d'Òrtols, e domina los vilatges de Casavièlha, Sant Joan de Cuculas e Sant Matieu de Trevièrs.

Los vins dau terrador dau Puòg de Sant Lop son fòrça coneguts: apelacion Costals de Lengadòc.
Dins la literatura
Lo ròc dau Puòg de Sant Lop vertadièira muralhassa sus la comba dau mas de Rigaud davala mai d'agalís tirant daus Montpelhièr (E. Teissier)
Aladonc lo ròc dau Puòg de Sant Lop que se quilha a quatre lègas e mièja a vòl  d'aucèl au nòrd de Montpelhièr s'acaba tombant sus Sant Matieu de Trevièrs per una rancareda escalabrosa de 294 mètres d'auçada (E. Teissier)
Quand tot d'un còp subre ma tèsta, S'espandís una grand negror, Abans-correira de tempèsta, Que viroleja e puòi s'arrèsta, Sus l'acrin dau puòg de Sant Lop. (Alexandre Langlada, La Fada Serranela)
E coma una èrsa levada, arrestada subran e per l'eternitat jos la man d'un dieu, blau coma sulfat, lo Puòg de Sant Lop.
(Max Roqueta, L'irange dins Verd Paradís II)

Ligams extèrnes
  Sit web del Puòg de Sant Lop
  Centre de vòl amb vela de Montpelhièr-Puòg de Sant Lop

Nòtas

Categoria:Montanha de Lengadòc
Categoria:Sit natural d'Occitània
Sant Lop